Javanese - Ala Panggalihé Kitab Suci - Bad Mind Scriptures Purwaning 26:35 Wong loro iku ndadekake sekeling galihe Rama Iskak lan Ibu Ribkah. Pangandharing Toret 28:65 Ana ing antarane para bangsa iku kowe ora bakal oleh katentreman, sarta dlamakanmu bakal ora oleh aso; malah ing kono kowe bakal kaparingan ati kang semplah, mripat kang kebak rasa kangen sarta nyawa kang nggrantes. Rut 1:18 Bareng Naomi weruh yen wis kenceng niyate Rut nedya arep melu, banjur kandheg anggone ngandhani. 2 Samuel 17:8 Unjuke Husai maneh: "Panjenengan dalem boten kekilapan, bilih ingkang rama saha para balanipun punika sami prawira, saha bilih sadayanipun sami sakit manahipun, kados bruwang ingkang kecalan anakipun wonten ing ara-ara. Punapa malih ingkang rama punika prajurit sajatos, balanipun boten dipun parengaken tilem. Wulang Bebasan 21:27 Kurban sesaosane wong duraka iku jember, luwih maneh manawa anggone nyaosake kanthi sedya ala. Wulang Bebasan 29:11 Wong gemblung nguja sakehe kanepsone, nanging wekasane wong wicaksana kang ngendhakake. Yeheskiel 23:17,22,28 Banjur ana wong Babil kang padha teka lan sapaturon sarta najisake Oholiba kalawan kanisthane; bareng wus dadi najis nuli sumingkir saka ing wong-wong mau. 22 Mulane, heh Oholiba, mangkene pangandikane Pangeran Yehuwah, sira iku pancen wus ngedohi para bedhanganira, nanging lah iku bakal padha Sundhawuhi tumandang nglawan marang sira, iku bakal padha Sunirid lumawan saka ing sakiwa-tengenira: 28 Amarga mangkene pangandikane Pangeran Yehuwah: Lah Ingsun bakal ngulungake sira marang ing tangane wong kang sira sengiti, sanadyan sira wus ngedohi wong-wong mau. Yeheskiel 36:5 marga saka iku mangkene pangandikane Pangeran Yehuwah: Ingsun mesthi bakal ngandika ing sajroning bentering panggalihingSun kang banget nglawan kekarening para bangsa lan nglawan saindenging Edom, kang nemtokake tanahingSun dadi duweke kalawan rasa bungah kang banget lan rasa ngremehake kang pandhes, satemah tanahingSun iku banjur dadi ebeke lan kena karayah nganti entek. Yeheskiel 38:10 Makaten pangandikanipun Pangeran Yehuwah: Ing dina iku sira kadunungan niyat ing sajroning atinira, sira gawe rancangan ala.
Dhaniel 5:20 Nanging sareng panggalihipun kumaluhur, tuwin wangkot, satemah tindakipun langkung dening angkuh, panjenenganipun lajeng kalungsur saking dhamparing karajanipun tuwin kamulyanipun kapundhut saking ing panjenenganipun. Lukas 12:29 Mulané aja padha mrihatinaké apa kang bakal kokpangan lan kokombé sarta aja melang-melang. Lelakoné Para Rasul 12:20 Kacarita Hérodes duka banget marang wong Tirus lan Sidon. Wong-wong mau padha saiyeg bebarengan sowan menyang ngarsané sarta padha kelakon bisa ngrimuk Blastus, punggawa kraton, supaya mbiyantu wong-wong mau. Banjur padha nyuwun bedhami, awit nagarané iku oleh pangan saka wilayahé raja. Lelakoné Para Rasul 14:2 Nanging wong-wong Yahudi kang nampik pawartosé, padha gawé panasing atiné wong-wong kang dudu Yahudi, temahan wong-wong mau padha ora seneng marang para Sadulur kang pracaya iku. Roma 1:28 Dadi sarehné padha rumangsa ora prelu ngakoni Yehuwah, mulané Yehuwah nguja wong-wong mau marang pangangen-angen kang nistha, satemah padha nindakaké patrap kang ora patut, Roma 8:6,7 Awitdéné pepénginané daging iku pati, balik pepénginané Roh iku urip lan tentrem-rahayu. 7 Sabab pepenginaning daging iku nyatru marang Yehuwah, awit ora cundhuk marang angger-anggeré Yehuwah, lan pancen iya ora bisa. Roma 11:20 Iya bener! Anggoné padha dikethoki iku, awit saka anggoné ora pracaya, lan kowé bisa jejeg iku mung marga pracaya. Kowé aja umuk, nanging malah wedia! 2 Korintus 10:5 Aku padha nyirnakaké sakehing siasaté manungsa lan ngambrukaké saben beteng kumalungkunging manungsa kanggo nglawan pangawruh marang Yehuwah, sarta padha nawan sarupaning pangangen-angen, daktelukaké marang Kristus, 2 Korintus 11:3 Nanging aku sumelang mbokmenawa angen-angenmu kasasaraké saka kasetyanmu kang sejati marang Kristus, padha kaya Hawa kablithuk déning ula sarana kajuligané. Efesus 2:3 Satemené biyen aku kabeh uga padha klebu ing antarané wong- wong iku, nalika urip ana ing sajroning hawa-napsuning daging lan nuruti pakaremané daging lan pangangen-angenku kang ala. Samesthiné aku padha kaparingan deduka, kayadéné wong-wong liyané. Efesus 4:17 Mula iki dakkandhakaké lan daktandhesaké marang kowé ana ing patunggilané Gusti: Uripmu aja kaya lakuning wong-wong kang ora
wanuh marang Yehuwah maneh, kang pangangen-angené tanpa guna Kolosé 1:21 Mangkono uga kowé kabeh kang mauné urip adoh saka Yehuwah, sajroning ati lan pikiranmu dadi mungsuh tumrap Panjenengané, kaya kang katitik saka panggawému kang ala, Kolosé 2:18 Aja nganti kaunggulanmu iku diwurungaké déning wong kang katoné andhap-asor lan ngibadah marang malaékat, sarta maneh ngegung-egungaké wangsit bab kaanan kang ora katon, apadéné tanpa waton anggoné gumunggung déning pikirané kang cara kadonyan, 1 Tésalonika 5:14 Aku uga padha aweh pitutur marang kowé, para Sadulur, wong kang uripé padha ora tumata, perdinen; wong kang padha cilik atiné, bombongen; wong kang padha ringkih, bélanana; disabar marang wong kabeh. 2 Tésalonika 2:2 supaya kowé aja padha gampang bingung lan sumelang, marga saka wangsiting roh utawa marga saka pakabaran utawa marga saka layang kang diakokaké saka aku kabeh, kaya-kaya dinané Gusti wis kelakon. 1 Timotius 6:5 regejegan ing antarané wong-wong kang pikirané ora waras maneh lan kang wis kélangan kayekten, kang ngira yen iku dadi sumbering kauntungan. 2 Timotius 3:8 Padha kaya Yanes lan Yambres anggoné padha nglawan Musa, mangkono uga wong-wong mau padha nglawan kayekten. Pikirané bobrok lan pracayané ora sembada. Titus 1:15 Tumrap wong kang suci, samubarang kabeh iku resik, nanging tumrap wong kang najis lan kang ora pracaya, ora ana barang siji baé kang resik, awit pikirané lan osiking atiné najis. Ibrani 12:3 Padha tansah élinga marang Panjenengané, kang mantep anggoné nahan pambantahé para wong dosa kang samono kerasé iku marang Panjenengané, supaya kowé aja nganti padha lesu sarta semplah. Yakobus 1:8 Jalaran wong kang atiné mangro ora bakal tentrem uripé. Pastor T. John Franklin Church of Salvation, Healing, and Deliverance COS-HAD.org